Halonen ja Himanen vierailevat koulussa | Helsinki | Iltalehti.fi
Halonen ja Himanen vierailevat koulussa Global Dignity -päivänä
Maanantaina vietetään ympäri maailmaa näkyvää Global Dignity -päivää eli maailmanlaajuisen arvonannon päivää.
Filosofi Pekka Himanen vierailee päivän kunniaksi Viikin normaalikoulussa Helsingissä yhdessä tasavallan presidentti Tarja Halosen kanssa.
Global Dignity -päivänä tunnettuja ihmisiä matkaa kouluihin puhumaan lapsille arvonannon teemasta yli 35:ssä eri maassa.
Global Dignity -hankkeen perustajat ovat osa-aikaisena professorina Taideteollisessa korkeakoulussa ja Oxfordin yliopistossa toimiva Pekka Himanen, Norjan kruununprinssi Haakon sekä amerikkalaisvaikuttaja John Bryant.
Global Dignityn tavoite on edistää maailmanlaajuista kehitystä niin, että kaikilla ihmisillä olisi mahdollisuus arvokkaaseen elämään.